NaiveNeuron/SloPal huggingface dataset:
Brocka, Július, poslanec NR SR (2014-07-09):
Ja budem pokračovať v podobnom duchu. Síce pani poslankyňa Šípošová vyslovila úctu k vykonanej práci na tom pozmeňováku, ale ja si myslím, že ten pozmeňovák je výraz neúcty k parlamentu, naozaj, ja navrhujem preto, aby nie že o sedemnástej budeme o tomto návrhu hlasovať, ja navrhujem, aby sa tento zákon aj s tým pozmeňovacím návrhom vrátil do sociálneho výboru alebo preložil na nasledujúcu schôdzu, ja si myslím, že to nie je taký návrh, že musíme v chvate a teraz ako bez možnosti sa s ním podrobne zoznámiť, tí ostatní poslanci, veď pozrite sa, koľkí sme tu, a za dve hodiny máme o tomto hlasovať? Naozaj, veď to sa nedalo ani sledovať, nie to ešte ako dôsledne skontrolovať, či to sedí, či to nie je, či to je vôbec v poriadku. Čiže ja navrhujem, aby sme nepokračovali takýmto spôsobom v rokovaní o tomto zákone, lebo aj keď som nemal akože zásadné výhrady, ale tento pozmeňovák ma presvedčil o tom, že zaň nemôžem hlasovať. Čiže do výboru alebo preložiť na nasledujúcu schôdzu, aby sme naozaj neznižovali dôstojnosť parlamentu.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 126 poslancov, za 78, proti 38, zdržalo sa 10. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Tomanová, Viera, poslankyňa NR SR (2015-01-29):
Ďakujem pekne, pán predsedajúci. Je mi veľmi ľúto, že tu nie je pani podpredsedníčka, ale, ak dovolíte, ja použijem jej slová a vraciam jej ich. Pani poslankyňa, pani podpredsedníčka, buďte poctivá, dávajte korektné a čestné informácie ľuďom, nie znôšku táraním a hlúpostí, pekne vás prosím, nedehonestujte poslancov tejto Národnej rady svojimi nevedomosťami. A dovoľte mi ešte povedať jednu zásadnú vec. Prosím, poraďte mi, ktorý ten fond je taký výnosný, rada by som ho využila. Ďakujem.
Grendel, Gábor, podpredseda NR SR (2021-06-24):
Šesť faktických poznámok na vystúpenie pána poslanca Kremského. Ako prvý, pán poslanec Mazurek.
Ďuriš Nicholsonová, Lucia, podpredsedníčka NR SR (2017-06-21):
Ďakujem pekne. Prerušujem rokovanie o tomto bode programu. Vyhlasujem osemminútovú prestávku; majte sa pekne, dovi; osemminútovú prestávku, o pol budeme hlasovať. (Prestávka.) (Po prestávke.)
Hrušovský, Pavol, podpredseda NR SR (2011-09-14):
Na vystúpenie pána podpredsedu vlády piati páni poslanci s faktickými poznámkami. Pán poslanec Martinák posledný. Pán poslanec Mikolaj.
Herák, Ján, poslanec NR SR (2021-05-04):
Vážený pán predsedajúci, vážené pani poslankyne, vážení páni poslanci, spoločná správa obsahuje deväť pozmeňujúcich návrhov. V rozprave bol podaný jeden pozmeňujúci návrh. Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Dubačová, Viera, poslankyňa NR SR (2018-02-13):
Ďakujem veľmi pekne. No ja by som sa tiež chcela poďakovať našej novej kolegyni pani Milanovej za jej vystúpenie a myslím si, že je dôležité, že tieto slová zazneli aj z úst vyštudovanej pedagogičky, pretože naozaj je dôležité aj to, ako počujeme, ako sa budú deti vyjadrovať. Skutočne to rozvíja ich fantáziu, ich tvorivosť a myslím si, že aj do budúcnosti, do budúcnosti možno práve čo sa týka umenia alebo umeleckých, nielen počúvania v rozhlase a v televízii ako v českom jazyku, ale aj čítania, že do budúcnosti sa vlastne otvorí znovu deťom aj knižný trh, nielen ten, ktorým budú môcť sledovať rozprávky, pretože je to veľmi dôležité k tomu ďalšiemu vzdelaniu a k tomu vedeniu vedieť viac. A hlavne ako hovorí český básnik, „dovedu si představit“. Čiže naozaj tá tvorčia predstavivosť bude týmto obohatená a aj na poli umeleckom, v ktorom máme veľmi blízko my národy český a slovenský ku sebe, dokážeme rozvíjať a odovzdávať aj to umelecké posolstvo ďalej. Takže ďakujem kolegyni a teším sa na jej ďalšie vystúpenia a na spoluprácu. Ďakujem.
Horváth, Zoltán, poslanec NR SR (2011-10-19):
Ďakujem pekne za slovo. Vážený pán predsedajúci, vážený pán minister, vážené panie poslankyne, páni poslanci, dovoľte mi predniesť spoločnú správu výborov. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 599 z 13. septembra 2011 pridelila predmetný návrh zákona na prerokovanie týmto výborom Národnej rady: ústavnoprávnemu výboru, výboru pre financie a rozpočet a výboru pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor, uznesením č. 288 zo 4. októbra 2011, Výbor Národnej rady pre financie a rozpočet, uznesením č. 248 zo 4. októbra 2011, a výbor pre sociálne veci, uznesením č. 91 zo 6. októbra 2011. Výbory Národnej rady Slovenskej republiky, ktoré návrh zákona prerokovali, prijali štyri pozmeňujúce a doplňujúce návrhy, ktoré sú súčasťou spoločnej správy. A gestorský výbor odporúča hlasovať o návrhoch vo IV. časti tejto spoločnej správy nasledovne, spoločne o bodoch 1, 3 a 4 so stanoviskom gestorského výboru schváliť ich a o bode 2 so stanoviskom gestorského výboru neschváliť ho. Pán predsedajúci, skončil som, prosím, otvorte rozpravu.
Laššáková, Jana, podpredsedníčka NR SR (2015-04-21):
Pán poslanec Poliačik, nech sa páči.
Blanár, Juraj, podpredseda NR SR (2022-05-03):
Pán poslanec Faič, ďalší s faktickou.
Štefanec, Ivan, poslanec NR SR (2011-03-25):
Ďakujem veľmi pekne, pán predsedajúci, aj kolegom za ústretovosť. Vážený pán predsedajúci, dámy a páni, výbor pre európske záležitosti predkladá Národnej rade v súlade s § 58a ods. 3 písm. e) rokovacieho poriadku každoročne správy o svojej činnosti za uplynulý rok. Správa o činnosti výboru za druhý polrok 2010 obsahuje informáciu o prerokovaných návrhoch právne záväzných aktov a iných aktov Európskych spoločenstiev a Európskej únie a o počte schválených stanovísk Slovenskej republiky. Výbor aj počas druhého polroka 2010 aktívne uplatňoval kontrolné právomoci voči vláde Slovenskej republiky v súlade s ústavným zákonom č. 397/2004 Z. z. o spolupráci vlády Slovenskej republiky a Národnej rady Slovenskej republiky v záležitostiach Európskej únie. Schôdze výboru boli podľa možnosti zvolávané tak, aby mal príslušný minister vždy pred rokovaním v Bruseli výborom schválený mandát. Okrem toho aktívne využíval oprávnenie dané rokovacím poriadkom a požiadal o vyjadrenie k prioritným legislatívnym návrhom Európskej komisie vecne príslušné výbory Národnej rady. Výbor pre európske záležitosti v sledovanom období prerokoval 182 návrhov právne záväzných aktov a iných aktov Európskych spoločenstiev a Európskej únie a schválil 259 návrhov stanovísk Slovenskej republiky pre jednotlivých ministrov pred rokovaním príslušnej formácie Rady Európskej únie. Správa takisto ďalej stručne informuje o najvýznamnejších legislatívnych návrhoch a súvisiacich kľúčových témach, ktorým sa výbor venoval na svojich schôdzach za uplynulý rok, pričom tieto sú zoradené podľa jednotlivých politík Európskej únie. Ďakujem veľmi pekne.
Glváč, Martin, podpredseda NR SR (2017-02-10):
Pán poslanec, poprosím kľud v sále.
Blanár, Juraj, poslanec NR SR (2015-02-05):
Pán poslanec Hlina, ale aj vy, kolegovia poslanci, ale aj občania Slovenskej republiky, tí, ktorí ste volili OĽaNO, teraz môžete vidieť, aký projekt bol podporený. Výsledkom toho projektu je aj vaše vystúpenie, pán Hlina, pretože môžete hovoriť akokoľvek v názvosloví o hnutí, vy ste politická strana. Len sa tvárite, že ste nejaké hnutie. Ale politická strana, ktorá nemá žiadne jasné pravidlá, ale aj nemá žiadne jasné ciele. Ale pritom sa uchádzate o riadenie štátu. Pán poslanec Hlina, no vy ste takisto produktom tohto systému, tohto možno aj trošku podvodu, ho môžeme nazvať, na občanoch, keď ste sa uchádzali pod touto politickou stranou o mandát poslanca. Ale zrejme ste precitli a zmenili ste svoj názor, čo môže vám slúžiť ku cti, ale uvidíme, aké bude vaše ďalšie pokračovanie. Nuž a rovnako je dnes taká móda používať slovíčko nezávislý kandidát. Podľa môjho názoru a myslím, si že väčšina tých, ktorí sme tu, aj o tom debatujeme, je to silne mätúce vyjadrenie, pretože to nie sú nezávislí kandidáti alebo poslanci, ale sú to nestranícki. Tak ako povedzme my sme stranícki, pretože sme kandidovali za určitú politickú stranu, tak tí druhí sú nestranícki, ale nie sú nezávislí. Pretože aj ja sa rovnako cítim pri svojich rozhodnutiach ako nezávislý človek napriek tomu, že som členom politickej strany, a tak by to malo aj fungovať. Ale dnes vy tento termín zneužívate. A, pán poslanec, ten záver, ktorý ste povedali, že strana SMER spolupracuje s OĽaNO-m, tak to bolo už naozaj trápne. (Potlesk.)
Kišš, Štefan, poslanec NR SR (2024-09-26):
Ďakujem pekne a nadviažem na kolegu Štefunka. Áno, ten účet za 13 rokov vlády SMER-u, presnejšie 4 700 dní, je najhoršia životná úroveň v celej Európskej únii. Z čias, kedy sme boli takzvaný ekonomický tiger, mali sme najvyššie platy v ekonomike, v tom východnom bloku krajín EÚ, dnes máme najnižšie. Medzi rokom 2006 a 2024 sme na spodku celej Európskej únie. A teraz k tomu stretnutiu a povedzme, že reagujem ešte na kolegu Iva, ale dúfam, že počúva pani Plevíková. Veľmi konkrétne aj na tom stretnutí, aj po ňom sme komunikovali, že ušetriť sa dá pol miliardy, keby ste začali sebou. To znamená vlastnými dvojnásobnými platmi a prevádzkou úradov, ministerstiev, všetkých ministrov v tejto vláde. Ďalšiu pol miliardu môžte nájsť tiež na výdavkoch a v rôznych neefektívnych dotáciách a ďalších titulov. Keby ste aplikovali princípy ako, možno ste už počuli, hodnota za peniaze napríklad. A keby ste takto vyskladali konsolidáciu založenú na výdavkoch, tak sme sa mohli vyhnúť tej Ficovej drahote na budúci rok, ktorá opäť prehĺbi tú stagnáciu a nezvyšovanie životnej úrovne, pretože kvôli inflácii platy rásť ani budúci rok nebudú. To znamená, určite ostaneme na spodku Európskej únie, čo sa týka priemerných platov. A ďalej len sa nám potvrdí ten trend, ktorý vaša strana za 13 rokov vládnutia na Slovensku nastolila.
Grendel, Gábor, podpredseda NR SR (2022-02-22):
S reakciou na faktické poznámky pán poslanec Tomáš.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 143, za 12, proti 16, zdržalo sa 115 poslancov. Konštatujem, že tieto body zo spoločnej správy sme neschválili.
P. Paška, predseda NR SR: (2006-12-05):
Takže, nech sa páči, pán poslanec Gabura.
J. Halecký, poslanec: (2007-05-10):
Čo sa týka laboratórií, som toho istého názoru, čo aj ty, že je otázka, či bolo dobré ich zrušiť, či ich znovu zriaďovať, ale laboratóriá na komplexnú biochemickú, chemicko-biologickú analýzu boli veľmi dobré a myslím si, že aj z môjho pohľadu, ako som spomínal, ako podnikateľský subjekt a právne legislatívne by sa to dalo nejako už stabilizovať a ustanoviť, by boli možnože aj sčasti samofinancovateľné, čo je zmyslom všetkých štátnych a mimoštátnych inštitúcií, aby sa snažili zarábať si na seba, lebo je to najlepšia motivácia ich ďalšieho rozvoja. Ďakujem.
Kalmárová, Viera, poslankyňa NR SR (2024-01-11):
Ďakujem za slovo. No v tých faktických poznámkach som zaznamenala názorový a hodnotový súzvuk, možno s výnimkou jednej veci, ale to si ja vybavím potom osobne (povedané so smiechom) a každý si tam našiel niečo svoje, niečo iné. Pán Vašečka, jeho oslovilo napríklad kultivovanie právneho vedomia. Pána Grendela poznanie, že po zločine má nasledovať vždy trest. To povedal už Dostojevskij. Pán Mikulec povedal, že týmto nechránim ÚŠP kvôli Lipšicovi, nie, samozrejme, že nie, ale chcem povedať, že si aj jeho právu vážim, to hovorím otvorene. Pán Dostál sa dotkol toho, že k fungujúcej demokracii patrí dodržiavanie pravidiel. A tak by sme mohli teda pokračovať. Ešte, ešte sa zastavím pri pánovi Jakabovi, ten nadviazal teda na Beaufortovu stupnicu, a teda rozviedol to do, do politického rozmeru. Mňa to potešilo, lebo ja som geografka. Ale špeciálne sa dotknem mojej kolegyne pani Kosovej a pána Buža, ktorí hovorili o tom, akí by mali byť politici. Aj tu niečo bolo zacitované, neviem teda odkiaľ. Ja by som to povedala veľmi jednoducho. Sú dve kategórie politikov, takých, ktorí robia teraz pre teraz, a takých, ktorí nerobia len pre teraz, ale aj pre potom. A tá druhá kategória, myslím si, že je želaná. A posledná vec, možno to ešte stihnem, viete, k čomu povedú tieto novely? Ony sú otvorenou výzvou, že parazitovať na verejných prostriedkoch sa oplatí. A za tým je teda metatext: Poďte do toho! Ja to tak... (Prerušenie vystúpenia časomerom. Potlesk.)
Šeliga, Juraj, podpredseda NR SR (2021-05-03):
Pán poslanec Svrček, nech sa páči.
Laššáková, Jana, podpredsedníčka NR SR (2015-06-23):
Ďakujem pekne, pán minister, zaujmite miesto určené pre navrhovateľov. Dávam slovo spoločnému spravodajcovi z výboru pre hospodárske záležitosti poslancovi Andrejovi Kolesíkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Matovič, Igor, poslanec NR SR (2017-12-05):
Takže hrdina sa skoval. Takže, hrdina Fico, odkazujem ti, že kvôli tebe som do politiky išiel. Lebo vtedy, keď som sa rozhodol, tak vládol nám triumvirát zlodejov: Fico, Mečiar a Slota. Mečiar a Slota sú už našťastie z kola von a ty dopadneš rovnako. Napísal som to aj na facebook. Bol to božský pocit, povedať ti z metra z očí do očí, že si skorumpovaný zlodej a skončíš v base. (Reakcia z pléna.) Zopakoval som ti to viackrát a veľmi ma mrzí, že taký človek ako Béla Bugár na základe toho, že to počul, mi tam vykrikoval a chcel ma vykázať zo sály. Myslím si, že svojho času to tu hovoril aj on. Teraz zrazu za tieto slová stojí na druhej strane barikády. Ale to je príznačné. Za posledné dva roky akúkoľvek špinavosť Roberta Kaliňáka prvý hájil Béla Bugár, a preto mu do maďarskí voliči nechcú odpustiť a v budúcich voľbách pôjde na smetisko dejín. Keď tu Robert Fico hovorí, že nikdy sme nemali kontakty s mafiou, tak, Robert Fico, tam do zákutia ti odkazujem, že ty si mafia. Táto banda, ktorú tu máš, že je mafia. Spĺňate všetky tri charakteristiky z Trestného poriadku organizovanej zločineckej skupiny: existujete dlhšiu dobu, je vás viac a ste za, vznikli ste za účelom rozkrádania a legalizácie príjmov z trestnej činnosti. To sú tri charakteristiky, ktoré máte napísané v Trestnom poriadku a dokonale ich spĺňate. Viem, že to je nechutný pocit zistiť po VÚC voľbách, že niekto je kapitánom Titanicu a že chcel by silou-mocou vystúpiť a chcel pri prezidentských voľbách a vie, že sa mu to už nepodarí, vie, že musí si tam držať figový list – Kaliňáka, lebo inak by tam na tom kapitánskom mostíku stál sám. Ale preto, že spolu robíte podvody, preto ho budeš kryť, a preto, že každý jeden mesiac bereš 4 700 eur úplatok od Bašternáka a už 60 mesiacov. Len od tohto človeka si zobral 300-tisíc eur úplatok.
Grendel, Gábor, podpredseda NR SR (2021-03-19):
Pán poslanec Šimko.
Kaník, Ľudovít, poslanec NR SR (2014-04-02):
Je zaujímavé, keď sa rodí možnosť...
Laššáková Jana, podpredsedníčka NR SR (2015-02-05):
Dobre, nech sa páči, pokračujte. (Reakcia z pléna.)
Blanár, Juraj, podpredseda NR SR (2020-12-08):
Pán poslanec, nemalo to charakter procedurálneho návrhu. Ale pevne verím, že tí, ktorí to majú na starosti, sa určite na to pozrú. Ďalší v rozprave je pán poslanec Ján Richter. Nech sa páči, ujmite sa slova.
P. Hrušovský, predseda NR SR: (2004-10-26):
(Hlasovanie.) 133 prítomných, 89 za návrh, 44 sa zdržalo. Návrh sme schválili. Pristúpime k tretiemu čítaniu o vládnom návrhu zákona o štátnej správe v colníctve. Otváram rozpravu. Pýtam sa, či sa chce niekto do rozpravy prihlásiť. Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi a doplňujúcimi návrhmi s odporúčaním gestorského výboru... I. Hamarčák, poslanec: Schváliť ho.
Schlosár, Rastislav, poslanec NR SR (2021-11-12):
Pán poslanec Stančík, obvinili ste nás tu všetkých v opozícii zo sabotáže, že torpédujeme tie vaše slávne opatrenia. Ale položme si otázku, prečo, prečo všetky tieto vaše totalitné opatrenia odmietame? No odmietame jednoducho preto, lebo od začiatku tieto opatrenia nefungujú. Ony jednoducho nikam nevedú. Hovoríte, že očkovanie funguje, že podľa nejakých lekárov ste tam citovali, že očkovanie je najlepším nástrojom v boji proti pandémii. Ale porovnajme si, aké sme mali údaje na Slovensku v takomto období pred rokom a aké máme teraz. Ja som si to našiel. To sú z oficiálnej stránky korona.gov. Od 1. do 10. novembra 2020 sme tu mali prírastok 19-tisíc PCR testovaných pozitívne, teraz od 1. do 10. novembra 2021 je to 54-tisíc. Vtedy sme mali 195 mŕtvych za to obdobie, teraz 329 mŕtvych, a to pritom vtedy nebol zaočkovaný ani jeden človek na Slovensku. Bola to nula. Teraz je to 46 %. Tak kam to očkovanie vedie? Ten počet tých infikovaných aj mŕtvych by mal predsa klesať a nie stúpať. Vysvetlite mi to, prosím vás.
Grendel, Gábor, podpredseda NR SR (2021-03-30):
Pán poslanec Kočiš.
Dostál, Ondrej, poslanec NR SR (2016-12-08):
Ďakujem kolegom za faktické poznámky. Reagoval by som na pani poslankyňu Vaľovú, ktorá ma poprosila, aby som nehodnotil záujem ostatných poslancov o zistenia pani verejnej ochrankyne práv. Nuž, ak sa poslanci Národnej rady odmietajú zisteniami verejnej ochrankyne práv čo i len zaoberať a prerokovať ich, tak to znamená, že nemajú záujem. Ak jej umožnia vystúpiť v Národnej rade a neprídu si ju vypočuť a ona hovorí k prázdnej sále, tak to znamená, že nemajú záujem. Ak verejná ochrankyňa práv odporúča prijať nejaké opatrenia, zmeniť zákony a poslanci to neurobia, tak to znamená, že nemajú záujem. A ak sú náhodou výnimočne prítomní v sále a miesto toho, aby počúvali verejnú ochrankyňu práv alebo aspoň boli ticho, tak tu hučia, bučia, prekrikujú sa, rozprávajú sa, tak to znamená, že nemajú záujem. Prepáčte, ale dovolím si hodnotiť záujem aj iných poslancov, nielen seba. A pokiaľ ide o tú ďalšiu námietku, že sa pani verejná ochrankyňa práv nikdy nezaoberá tým, čo sa deje policajtom alebo seniorom, ľuďmi, ktorých práva sú porušované, no tak keď je niekto prepadnutý na ulici, tak to nie je porušenie práva, ktoré má riešiť verejná ochrankyňa práv, ale ktoré má riešiť polícia. Verejná ochrankyňa práv, zo zákona to vyplýva, rieši porušovanie práv orgánmi štátnej správy, územnej samosprávy a podobne. Ďakujem.
Hatráková, Katarína, poslankyňa NR SR (2022-06-22):
Ďakujem pekne, pán predsedajúci. Kolegyne, kolegovia, áno, hovoríme o zákone, ktorým sa mení a dopĺňa zákon č. 161/2015 Z. z. Civilný mimosporový poriadok, cieľom ktorého je zlepšiť postavenie osôb so zdravotným postihnutím formou posilnenia procesných oprávnení komisára pre osoby so zdravotným postihnutím v troch najdôležitejších špecifických druhoch súdneho konania, ktoré sa dotýkajú základných ľudských práv, teda konania o spôsobilosti na právne úkony, o prípustnosti prevzatia a držania v zdravotníckom zariadení a o ustanovení opatrovníka. Zákon bol doručený 27. mája 2022, obsahuje dva novelizačné články a účinnosť sa navrhuje od 1. januára 2023. Ďakujem pekne.
Baránik, Alojz, poslanec NR SR (2022-10-05):
Tak Lukáš Kyselica pozri, ja trvám na tom, čo som povedal, že toto je jeden absolútne nefunkčný a nesprávny zákon a pokiaľ hovoríš o politike, tak si povedzme, že ako tento zákon vznikol. Tento zákon vznikol v hlave Igora Matoviča, on z toho urobil si politickú tému, vyhlásil to všade na celom svete, že takto to bude bez ohľadu na to, že aká sprostosť to je a teraz vykrúca ruky všetkým, musí sa to urobiť, musí sa to urobiť, lebo ja som to sľúbil mojim voličom. Jednoducho je to úplná sprostosť od začiatku do konca a ten dôvod je nasledujúci, my máme ix inštitútov, konaní a spôsobov, ako dosiahnuť to, aby tí, ktorí disponujú verejnými prostriedkami, boli braní na zodpovednosť. Žiaden z týchto inštitútov nevieme využiť a je preto hlúposť sem predkladať ďalší inštitút, ktorý bude nefunkčný, ktorý navyše bude odrádzať slušných ľudí od toho, aby vstupovali do politiky, aby sa snažili zlepšiť to, ako Slovensko funguje. Do politiky sa budú dostávať len takí, ako sú vaši koaliční partneri, keď už nepoviem, že vy, ale vaši koaliční partneri, ktorí sú v politike len nato, aby sa bránili sami seba pred dôsledkami ich minulých aktivít, ktorí vykrúcajú ruky slušným ľuďom, ako ste vy nato, aby s nimi spolupracovali. A všetko sa to celé volá, že konzervatívna politika. To ste vy, je to sprostosť a basta.
Zajačik, Vladimír, poslanec NR SR (2021-06-24):
Ďakujem pekne, pán predsedajúci. Vážené kolegyne, kolegovia, v súlade so zákonom § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 563). Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor Národnej rady, výbor Národnej rady pre verejnú správu a regionálny rozvoj a výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Prosím, otvorte rozpravu.
Kamenický, Ladislav, poslanec NR SR (2023-06-28):
Pán predseda, dajte hlasovať o návrhu zákona ako celku s prijatými pozmeňujúcimi a doplňujúcimi návrhmi.
Jánoš, Vladimír, poslanec NR SR (2012-12-18):
Ďakujem pekne, pán predseda. V rozprave vystúpil jeden poslanec, nepredložil však žiaden procedurálny návrh. Dajte preto, prosím, (Zaznievanie gongu.) hlasovať o tom, že Národná rada predmetný zákon prerokuje v druhom čítaní v zmysle § 73 ods. 3 písm. c).
Glváč, Martin, podpredseda NR SR (2018-05-23):
Ďakujem. S faktickými poznámkami štyria poslanci, končím možnosť prihlásiť sa. Pán poslanec Poliačik, nech sa páči.
Hrnčiar, Andrej, podpredseda NR SR (2019-09-25):
Pán poslanec Mizík.
Danko, Andrej, predseda NR SR (2016-09-13):
Reagujete na pána poslanca a rozprávate o všetkom a len nie o tej téme.
Bugár, Béla, podpredseda NR SR (2018-12-06):
Nech sa páči, prezentujme sa a hlasujme. (Hlasovanie.) Prítomných 140, za 96, proti 13, zdralo sa 31 poslancov. Konštatujem, že návrh bol schválený. Nech sa páči, výbory.
Muňko, Dušan, poslanec NR SR (2021-05-07):
Nebude vám vadiť, keď príde k vám do bytu trebárs fušovať inštalatér alebo iný remeselník? No to nie je všetko. Dôsledky nepremyslených pandemických opatrení majú ďalšie nedozierne následky, ktorými sa budeme musieť ťažko vysporiadať. Deti boli zatvorené v domácich klietkach bez dozoru. Stratili hygienické a základné životné návyky, čo potvrdzujú rodičia na viacerých fórach. (Prerušenie vystúpenia predsedajúcim.)
Matej, Ondrej, poslanec NR SR (2011-02-03):
Súčasne odporúčam v zmysle § 74 o rokovacom poriadku a v súlade s rozhodnutím predsedu Národnej rady Slovenskej republiky prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 16. marca 2011 a gestorský výbor do 18. marca 2011. Prosím, dajte hlasovať o tomto návrhu.
Hrušovský, Pavol, podpredseda NR SR (2011-09-13):
Pani poslankyňa Obrimčáková.
Nachtmannová, Oľga, poslankyňa NR SR (2013-09-11):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie: – Ústavnoprávnemu výboru Národnej rady Slovenskej republiky, – Výboru národnej rady Slovenskej republiky pre hospodárske záležitosti a – Výboru Národnej rady Slovenskej republiky pre vzdelávanie, vedu, mládež a šport; zároveň že sa gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od jeho pridelenia na prerokovanie v Národnej rade Slovenskej republiky.
Holý, Štefan, podpredseda vlády SR (2022-02-08):
Ak dovolíte, ja by som rád, pán poslanec Faič, táto chiméra, čo sa týka samosprávy, ako Martin Borguľa povedal, bolo tam dvakrát NPK, NPK tam bolo dvakrát v dôsledku toho, že som sa ja tak slobodne rozhodol, aby všetci dostali priestor na to, aby sa mohli vyjadriť, aby s nimi mohla byť poctivá debata urobená. ZMOS a nielen ZMOS, ale aj SK 8, aj únia miest strávili v mojej kancelárii na rozporových konaniach desiatky hodín, desiatky hodín a množstvo z tých pripomienok, ktoré dali, bolo akceptované, možno polovica. Niektoré neboli akceptované, ale neboli akceptované aj z toho dôvodu, že ostatní účastníci toho procesu a vy ste dosť dlho v tomto prostredí na to, aby ste vedeli, že, že v takomto procese sa stretáva toľko protichodných záujmov, že jednoducho nemôžte vyjsť každému v ústrety, že nie všetci vyjdú z toho celého s úsmevom a, a v konečnom dôsledku budete musieť hľadať riešenia, lebo musíte hľadať riešenie, ktoré je akceptovateľné pre väčšinu. My sme s tými zákonmi prešli tripartitou a v tripartite je osem hlasov, sedem bolo za vrátane konfederácie odborových zväzov, ktorá bez pripomienok odporučila, vrátane všetkých zamestnávateľských organizácií, ktoré tam sú aj odborových, samozrejme, ZMOS má svoju akoby rétoriku, ktorú nezmenil, hej a ja napriek tomu som sa s nimi ixkrát stretol, s pánom Chrenom, ktorý naozaj že mnohokrát sedel u mňa v kancelárii a ja vôbec som sa nikdy nevyhýbal žiadnej debate, tak oni jednoducho trvajú na veci alebo na niektorých veciach, ktoré sú pre zvyšných ostatných účastníkov... (Prerušenie vystúpenia časomerom.)
Kmec, Peter, podpredseda vlády SR pre Plán obnovy a odolnosti a využívanie eurofondov (2023-12-08):
Vážený pán predsedajúci, vážené poslankyne, vážení poslanci, predkladáme návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony. Návrhom zákona sa plní reforma 3 komponentu 6 Plánu obnovy a odolnosti Slovenskej republiky. Schválený zákon má byť prílohou k štvrtej žiadosti o platbu z prostriedkov plánu obnovy a odolnosti, ktorý budeme podávať v priebehu decembra roku 2023. Navrhovaná zmena financovania spočíva v tom, že cirkevné zariadenia poradenstva a prevencie a súkromné zariadenia poradenstva a prevencie už nebudú financované obcami alebo samosprávnymi krajmi z výnosu dane z príjmov fyzických osôb, ale budú financované zo štátneho rozpočtu. Zároveň pri financovaní štátnych aj neštátnych zariadení poradenstva a prevencie sa bude postupovať nielen podľa počtu detí, ale aj podľa výkonov odborných činností. Vážený pán predsedajúci, vážené pani poslankyne, vážení páni poslanci, ďakujem za pozornosť a dovoľujem si vás požiadať o prerokovanie predloženého materiálu.
Blanár, Juraj, podpredseda NR SR (2021-05-11):
Ďakujem, pán spoločný spravodajca, môžete zaujať miesto pre spravodajcu určené. Otváram rozpravu. Vážené pani poslankyne, páni poslanci, konštatujem, že písomne sa nikto neprihlásil do rozpravy, tak dávam teraz možnosť ústne sa prihlásiť do rozpravy. Kto má záujem, tak urobiť môže. Pán predseda Milan Vetrák a predkladateľ Ondrej Dostál. Uzatváram možnosť prihlásiť sa do rozpravy. Ako prvý vystúpi pán predseda výboru Milan Vetrák, nech sa páči.
Dostál, Ondrej, poslanec NR SR (2024-04-19):
Pani poslankyňa Jaurová, poukázali ste na skutočnosť, že dôvody, skutočné dôvody, ktoré viedli k predloženiu toho návrhu zákona a teraz toho pozmeňujúceho návrhu, boli pomenované, a to iba veľmi čiastočne, až vo včerajšom úvodnom slove predkladateľa návrhu pána poslanca Michelka. A že tieto dôvody mali byť predsa uvedené v dôvodovej správe a mali by byť jasne, a povedal by som, že komplexnejšie a presvedčivejšie vyjadrené už v samotnom návrhu zákona, teda v jeho dôvodovej správe a pri jeho uvádzaní už v prvom čítaní, lebo tak ako sme diskutovali v rámci rozpravy v prvom čítaní, tak bolo nám jasné, a teda nechcem sa tu tváriť, že sa pán poslanec Michelko tváril, že to je finálna podoba, on hovoril, že bude, bude pozmeňovák, ale toto sa mi nezdá normálny spôsob robenia legislatívy, že dám nejaký nosič do prvého čítania a v druhom čítaní tam pozmeňujúcim návrhom doplním niečo, čo nie je len doplnenie, ale čo je vlastne skutočný zmysel toho návrhu, a že až potom to pri uvádzaní pozmeňováku v druhom čítaní vlastne ten skutočný zmysel odôvodním. A teda ak si dobre pamätám, tak pán poslanec Michelko hovoril, že jeho kolegovia sa vyjadria aj k iným aspektom, lebo on sa vyjadroval k činnosti fondu v oblasti podpory, podpory literatúry. Tak to som tiež teda veľmi zvedavý, že či sa dozvieme aj tie, aj tie ďalšie dôvody a či teda vystúpia k tomu aj iní koaliční kolegovia. A vítam teda ten apel, že skúsiť to odložiť a skôr hľadať nejaké iné riešenia, ako takýto brutálny a zásadný zásah do fungovania a nastavenia fondu.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 83, proti 11, zdržalo sa 36. Uvedený návrh sme schválili.
T. Cabaj, podpredseda NR SR: (2010-02-02):
Gestorský výbor, ústavnoprávny výbor, určil svoju poslankyňu pani poslankyňu Katarínu Cibulkovú za spravodajkyňu. Pani poslankyňa, nech sa páči, máte slovo.
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či má niekto záujem prihlásiť sa do rozpravy ústne. Konštatujem, že nie. Vyhlasujem rozpravu za skončenú. Chcete zaujať stanovisko v záverečnom slove, pán navrhovateľ? Nie. Pán spravodajca? Takisto nie. (Reakcia spravodajcu.) Hlasovanie zajtra o jedenástej hodine. Ďakujeme za informáciu. Prerušujem rokovanie o tomto bode programu. Ďalším bodom je prvé čítanie o návrhu poslancov Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 543/2002 o ochrane prírody a krajiny v znení neskorších predpisov. Návrh zákona je uverejnený ako tlač 1507, návrh na jeho pridelenie na prerokovanie výborom je v rozhodnutí č. 1571. Dávam slovo pánovi poslancovi Filipovi Kuffovi, aby návrh zákona uviedol. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1507.)
M. Číž, podpredseda NR SR: (2008-09-09):
Takže sa pýtam, keďže som nedostal písomnú prihlášku, kto sa do rozpravy chce prihlásiť ústne? Pokiaľ nikto, uzatváram možnosť podania ústnych prihlášok do rozpravy. Vyhlasujem rozpravu za skončenú. Vážené kolegyne, kolegovia, predsedníčka mandátového a imunitného výboru predniesla návrh uznesenia Národnej rady, dávam preto o tomto návrhu hlasovať. Prepáčte, ospravedlňujeme sa trošku. (Hlasovanie.) Prítomných 123 poslancov, za návrh 123 poslancov. Konštatujem, že sme schválili uznesenie o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky. Teraz poprosím pána Jaroslava Izáka, aby sa dostavil do rokovacej sály. (Príchod poslanca do rokovacej sály.) Ďakujem pekne. Vážené kolegyne, kolegovia, pristúpime teraz k sľubu poslanca Národnej rady Slovenskej republiky . Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Teraz prosím pána poslanca Jaroslava Izáka, aby predstúpil pred rečnícke miesto a zložil ústavou predpísaný sľub. Zároveň poprosím podpredsedníčku Národnej rady Annu Belousovovú, aby prečítala text sľubu. Zároveň vám ďakujem pekne, páni kolegovia, počas sľubu budeme stáť.
Blanár, Juraj, podpredseda NR SR (2023-06-20):
Ďakujem, pán minister. Teraz nás bude informovať pán predseda finančného výboru, ktorý je spravodajcom spoločným, Marián Viskupič o výsledku rokovaní vo výboroch a rovnako... áno.
Uhliarik, Ivan, poslanec NR SR (2014-07-01):
Ďakujem. Súhlasím s tým, čo povedal poslanec Novotný. Len na doplnenie, na Slovensku je trh s liekmi ročne 1,2 mld. eur, miliardy eur, to znamená, tisíc dvesto miliónov eur a trh s voľnopredajnými liekmi ročne okolo 200 miliónov. To, čo je veľmi zaujímavé a proti čomu, ako som aj ja spomínal, nebojovala len vláda Ivety Radičovej, ale aj predtým, je problém nárastu. Nárast v rokoch 2006 až 2010 bol o 400 mil. eur. Je to, sú to nepredstaviteľné zdroje. Keby sme si predstavili, že tieto peniaze namiesto liekov by išli do slovenských nemocníc, tak naozaj by sme ich mali v úplne inom stave. V roku 2009 sa preto zaviedol mechanizmus, ktorý znižuje cenu liekov tak, aby sa kontinuálne znižovala. Je to takzvané referencovanie liekov. Je to pomerne komplikovaný mechanizmus. V každom prípade zabezpečuje neustále znižovanie cien liekov v prípade príchodu nových. Hovorí sa, že najdrahší liek je ten, ktorý pacient vôbec neužíva. Naozaj, keď má pacient užívať lieky, ktoré nie sú, sú tí, tento pacient je často liečený buď neúčinnou náhradou, alebo nie je liečený vôbec. A toto, samozrejme, následne zvyšuje náklady na zdravotnú starostlivosť týchto pacientov, o ich zdravotnom stave ani nehovoriac, pretože títo pacienti často, ako som povedal, sú ťažko chorí, onkologicky chorí alebo psychiatricky chorí a naozaj tieto lieky potom neužívajú. Preto tento návrh skutočne môže pomôcť slovenským pacientom tak, aby mali zaručenú dostupnosť liekov v lekárňach. Ďakujem.
Hrušovský, Pavol, predseda NR SR (2011-10-18):
Hlasujeme, páni poslanci, o návrhu s vyslovením súhlasu so skráteným legislatívnym konaním. (Hlasovanie.) 141 prítomných, 139 za návrh, 1 proti, 1 sa zdržal. Národná rada Slovenskej republiky vyslovila súhlas s prerokovaním vládneho návrhu zákona v skrátenom legislatívnom konaní. Panie poslankyne, páni poslanci, na základe súhlasu Národnej rady pristúpime teraz k rokovaniu o vládnom návrhu zákona o osobitnom odvode vybraných finančných inštitúcií v prvom čítaní. Prosím pána podpredsedu vlády a ministra financií, aby z poverenia vlády Slovenskej republiky návrh zákona uviedol a odôvodnil. Máte slovo, pán podpredseda.
Sulík, Richard, predseda NR SR (2011-07-06):
Prosím, hlasujte teraz. (Hlasovanie.) Prítomných 147 poslancov, hlasovalo 147 za. Navrhované uznesenie sme schválili. Naše posledné hlasovanie uvedie poslanec Ivan Štefanec, ako poverený člen výboru pre financie a rozpočet, a to hlasovanie o návrhu uznesenia k návrhu na vykonanie kontroly financovania rekonštrukcie Zimného štadióna Andreja Nepelu v Bratislave z prostriedkov štátneho rozpočtu a z prostriedkov hlavného mesta Bratislava Najvyšším kontrolným úradom, tlač 425. Nech sa páči. (Hlasovanie o návrhu na prijatie uznesenia Národnej rady Slovenskej republiky k vykonaniu kontroly financovania rekonštrukcie Zimného štadióna Ondreja Nepelu v Bratislave z prostriedkov štátneho rozpočtu Slovenskej republiky a z prostriedkov Hlavného mesta SR Bratislava Najvyšším kontrolným úradom SR .)
Kmec, Peter, poslanec NR SR (2020-09-24):
V úvode by som chcel oceniť predloženie tohto materiálu, ktorý som poňal trošku odlišne od doteraz prebiehajúcej debaty, a to z dôvodu toho, že minister zahraničných vecí sa pokúsil do určitej miery aktualizovať materiál, ktorý bol odprezentovaný v programovom vyhlásení vlády v časti zahraničná a európska politika, a to prispôsobiť vlastne tú, ten stav, stav výkonu zahraničnej európskej politiky koronakríze a teda pozrieť sa na to, ako by sme mali na túto krízu reagovať. To, to chcem takisto zdôrazniť, že táto debata, ktorá prebehla, samozrejme odráža, odráža a ukazuje pokračovanie dosť kontroverznej diskusie z programového vyhlásenia vlády, čo je v podstate legitímne pre túto Národnú radu, pre toto plénum, ale ja si myslím, že v týchto krízových časoch predovšetkým by sme sa mali venovať, ako (zaznievanie gongu) zjednocovať sily, ako hľadať, hľadať prieniky v čase koronakrízy a nevyhľadávať vlastne tie, tie trecie plochy, ktoré sa nám momentálne nepodarí, nepodarí vyriešiť. Dotknem sa len tej situácie v Spojených štátoch, ktorá, ktoré... (Prerušenie vystúpenia predsedajúcim.)
Kišš, Štefan, poslanec NR SR (2024-10-02):
Pán Gašpar, ja mám také životné motto, že sa vyjadrujem k veciam, ktorým rozumiem. Mohli by ste sa týmto riadiť aj vy. A vnímam, že ste ambiciózny, tak, a chcete sa vyjadrovať aj k veciam, o ktorých, ktorým ste sa doteraz nevenovali, tak si ich doštudujte a potom, potom sa môžme porozprávať. A len na takú ilustráciu, ako kecáte. Minule ste nám tuná rozprávali, že aké sú strašne dôležité fakty, dymilo sa vám pritom z uší a stále ste tu mleli nejaké fakty, tak len jeden fakt a je to pikoška, dobre, však nebola to najdôležitejšia vec vo vašom prejave, ale Ódor bol premiérom od 15. mája a teraz rátajte so mnou: jún, júl, august, september, október. Skončil 25. októbra, to je päť mesiacov a desať dní. Vy ste povedali desať mesiacov. Tak ste si odflákli ten prejav, že ani úplne, úplne základné veci ste si tam neoverili, aby boli na základe faktov. Druhú vec, nestihnem všetko. Bol som pri tom, v úvodzovkách, ako štátny zamestnanec a predstavte si, ako by vám podriadený policajt, keď ste boli prezident Policajného zboru, sa hocikedy vyjadroval do médií bez toho, aby... proste len tak. Ako štátny zamestnanec sa musím riadiť aj nejakými internými predpismi, ale napriek tomu a teda tá, túto dohodu som si, som si vydobyl za všetkých ministrov aj smeráckych, aj pána Kamenického, som sa do médií vyjadroval často. A ja vás vyzývam, nájdite mi jedno vyjadrenie, ktorým som odobril niektorú z týchto vecí, o ktorých rozprávate. Vyzývam vás, pán Gašpar, počúvajte ma! Prineste mi tu, prineste mi tu jedno vyjadrenie alebo prestaňte... (Prerušenie vystúpenia časomerom. Potlesk.)
V. Faič, poslanec: (2001-12-11):
J. Migaš, predseda NR SR: Hlasujeme o bode č. 17 s odporúčaním gestorského výboru neschváliť ho. Hlasujeme. Hlasujeme o bode č. 17. (Hlasovanie.) Prítomných je 102 poslancov, za návrh 11, proti 61, zdržalo sa 26, nehlasovali 4. Ani tento bod sme neschválili. Ďalší.
Fitz, Peter, poslanec NR SR (2015-09-23):
Môžeme hlasovať o bode č. 2 spoločnej správy.
Čepček, Martin, poslanec NR SR (2022-12-01):
Ďakujem pekne, pán predsedajúci. Vážené pani poslankyne, páni poslanci, v druhom čítaní predkladám návrh zákona 595/2003 o dani z príjmov, čím sa má zrovnoprávniť zdanenie výhier z hazardu. Znamená to, že všetky výhry do 350 euro sa nebudú zdaňovať a zdaňovať sa budú výhry až nad túto sumu. Ministerstvo síce konštatuje, že tento zákon ovplyvní zapojenie hráčov, no pán minister s týmto zákonom ako keby súhlasil. Osobne si myslím, že to nebude mať veľký vplyv na zapojenosť či nezapojenosť hráčov, nakoľko pri hazarde sa ťažko predpokladá nejaká výhra. A okrem toho tie sumy, ktoré ľudia do hazardu investujú, do toho, myslím takého hazardu, že stávkové kancelárie, respektíve číselné lotérie, to sú v eurách, maximálne desať, možno sto, čo nie je až tak významná suma. Ja by som však bol najradšej, aby sa zákon obmedzil, ale vidím, že to nebude mať veľký vplyv, tento zákon, na to obmedzenie hazardu. No čo chcem ale povedať, je to, že chýba nám tu prevencia voči hazardu. A to je aj konštatovanie NKÚ, ktorý tvrdí, že je porušený zákon, ktorý by mal finančne pomáhať problémovým skupinám hráčov. Tento zákon, respektíve túto sumu zatiaľ v rozpočte vyčlenenú nemáme, čo je škoda. Ešte musím povedať, že tento zákon by do štátneho rozpočtu priniesol finančné prostriedky a nebola by to pravdepodobne malá suma, keďže hráči v tomto roku prehrali asi najväčšiu sumu za obdobie, odkedy sa tie štatistiky robia, je to viac ako miliarda eur v tomto roku. To znamená, tento zákon predkladám práve kvôli tomu, aby do štátneho rozpočtu prišli prostriedky a aby bol hazard, či je to hazard z výhier cestovných kancelárií, alebo z obchodných centier, alebo a tak ďalej, aby bol zrovnoprávnený s hazardom ako takým. Lebo napríklad, už som to tu spomenul v prvom čítaní, že ak niekto vyhrá v nejakej súťaži automobil v hodnote 20-tisíc euro, tak sumu, ktorú má zaplatiť tá dotyčná osoba, ktorá to auto vyhrá, môže byť v rozpätí 5-tisíc euro. Lenže on dostane hmotný dar, to znamená, tie prostriedky, ktoré má zaplatiť, musí odniekade zobrať. Ale ak niekto vyhrá v číselnej hre, ja neviem, jeden milión, to znamená, ten jeden milión sa iba očistí o tú daň a dostane z toho, ja neviem, 800-tisíc alebo koľko. To znamená, tiež si myslím, že ani takýmto spôsobom to nebude mať veľký vplyv na tých hráčov. Takže to by bolo asi k tomuto zákonu ako predstavenie všetko. Ďakujem.
Dostál, Ondrej, poslanec NR SR (2023-12-14):
A keďže mi vypršal čas, tak už iba prečítam pozmeňujúci návrh poslancov Národnej rady Márie Kolíkovej, Ondreja Dostála a Vladimíry Marcinkovej k vládnemu návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií (tlač 97). Návrh znie: „Článok I sa vypúšťa.“ Nasledujúce články sa primerane preznačia a toto preznačenie sa premietne do článku upravujúceho účinnosť. Ďakujem.
Baláž, Radovan, poslanec NR SR (2019-10-17):
Ďakujem pekne za slovo. Pán predsedajúci, dajte hlasovať o tom, že Národná rada berie na vedomie Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2018.
Kažimír, Peter, minister financií SR (2017-02-01):
Ďakujem pekne. Dovoľte mi, ja zareagujem v záverečnom slove tým spôsobom, že postoj Slovenskej republiky v tejto téme bol taký, že sme boli za to, aby sa zverejňovalo, tieto informácie, aby sa zverejňovali. Bohužiaľ, keďže sa, keďže hovoríme o daňovej agende, kde je potrebné, jednohlasný súhlas všetkých krajín, nepodarilo sa ho dosiahnuť. Ten problém prichádza z úrovne G20. To znamená, niektoré kľúčové krajiny G20 majú na to odlišný názor a považujú, považovali by to za nevýhodu, konkurenčnú nevýhodu, keby krajiny Európskej únie zverejňovali tieto informácie a napríklad Spojené štáty americké nie. Takže toto bol jeden z dôvodov, ktorý bol uvádzaný pri postoji. A nie je to verejné tajomstvo, napríklad Nemecko bolo proti zverejňovaniu takzvaného country by country reportu. Čiže vnímalo by to Nemecko ako poškodzovanie vlastných obchodných záujmov, pretože ide o informácie, ktoré pre nás napríklad z pohľadu zverejňovania nemajú význam utajenia, alebo asi viete, že na Slovensku všetky tieto informácie alebo väčšina z nich je v digitálnej podobe dostupná, hej, vďaka rozhodnutiam z posledných rokov. Nepatríme ku krajinám, kde by to bolo, väčšinový takýto prístup, ale myslím si, že nám to ani nepoškodilo. A ja som veľmi rád, že táto naša iniciatíva bolo pozitívne prijímaná. Opakujem, pozícia Slovenska bola za to, aby sa zverejňovali tieto informácie aj na globálnej úrovni. Ďakujem.
M. Mamojka, poslanec: (2009-02-05):
Potom po druhé, čo pani poslankyňa Sabolová uvádzala aj kolegovia, tak to bolo dosť vytrhnuté z kontextu, pretože stanovisko ústavnoprávneho výboru zo 16. septembra 1997 má trištvrte strany. Nemusí s ním súhlasiť, lebo je, samozrejme, len odporúčajúce. Ale ja si myslím, že je dobrý úzus, keď sa rešpektujú tieto stanoviská ústavnoprávneho výboru, aj keď sú len odporúčajúce. No a to, čo bolo z neho prečítané, bola len časť. Tam je vcelku jasne povedané, kedy je povinný reagovať opýtaný do 30 dní, kedy písomne a kedy nemusí reagovať. Tam je to vyšpecifikované v troch alebo štyroch situáciách. Takže ja len odporúčam prečítať si ho celé v logickom a gramatickom kontexte a potom sa dá celkom z neho vychádzať. Ďakujem.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 129 poslancov, za 74, proti 55. Konštatujem, že sme schválili vládny návrh zákona o pedagogických odborných zamestnancoch. Nasleduje hlasovanie v druhom čítaní o návrhu poslancov Antala, Sárközy a Hrnčiara na vydanie zákona, ktorým sa mení a dopĺňa zákon č. 18/1996 Z. z. o cenách, tlač 1237, bod 39 schváleného programu. Spoločným spravodajcom je člen výboru pre financie a rozpočet poslanec Eduard Adamčík. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Petra Antala, Irén Sárközy a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1237.)
Paška, Pavol, predseda NR SR (2013-09-19):
Prosím do zápisu. Pán poslanec Choma.
Pročko, Jozef, poslanec NR SR (2023-12-20):
Ďakujem veľmi pekne. Pán Horecký, výborné vystúpenie naozaj, aj v predchádzajúcom volebnom období pôsobil ste na mňa veľmi zodpovedne ako minister školstva, tak teraz pristupujete aj k rozpočtu veľmi zodpovedne. Čo ma veľmi mrzí je to, že naozaj vy KDH ste nepristúpili k záchrane špeciálnej prokuratúry spôsobom, aký bol naozaj najvhodnejší, a to je to, že sme mohli tuná spoločnými silami až pol roka ukazovať našu spoločnú silu. Ja vám želám pokojné Vianoce, užite si ich v miery, v pokoji, láske, Božej milosti a Fico a Pellegrini, ktorý uvaril pani Holečkovú aj pána Dubéciho, si v pokoji tiež užije Vianoce. Rozpočet je veľmi dôležitá časť, ale, ale provizórium, do akého ideme, vôbec nič, nič nám nehrozí, z 35 mld. musia zabezpečiť 30 mld., tak oni si ešte aj ušetria, rozpočet nie je ťažká záležitosť. Čo mňa ešte raz mrzí je to, že to, čo vám rozprávali kolegovia tuná ako, ako pôjdeme spoločne, ako sa dávali faktické, tak teraz sa odhlasujú z rozpravy, ale taký je život. Taký je život.
M. Hort, podpredseda NR SR: (2008-02-07):
A teraz otváram možnosť prihlásiť sa do rozpravy ústne. Čiže do rozpravy ústne sa hlásia nasledovní poslanci: pán poslanec Martin Fronc, Jana Vaľová, Daniel Lipšic, József Berényi, Martin Kuruc, Magdaléna Vášáryová, Ján Pataky, Lea Grečková, Ján Senko, Katarína Tóthová. Poprosím ďalej, Ján Kvorka, Rafael Rafaj, Alexander Slafkovský, Emil Vestenický, Gyula Bárdos. Uzatváram možnosť prihlásenia sa do rozpravy ústne. Ako posledný sa do rozpravy prihlásil pán poslanec Bárdos. Poprosím potom technikov, keby dali sem k stolu prepis prihlásených. A slovo dávam teraz pánovi poslancovi Martinovi Froncovi, ktorý sa prihlásil do rozpravy ústne ako prvý. Nech sa páči.
A. Belousovová, podpredsedníčka NR SR: (2010-03-03):
Faktické poznámky na vystúpenie pána poslanca Lebockého nie sú, takže vyhlasujem rozpravu za skončenú. Pán navrhovateľ pán minister nechce zaujať stanovisko. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o obaloch . Vládny návrh zákona má tlač 1383 a spoločná správa výborov má tlač 1383a. Nech sa páči, pán minister, odôvodnite aj tento vládny návrh zákona.
Laššáková, Jana, podpredsedníčka NR SR (2014-09-09):
Pán poslanec (ruch a výkriky v sále), pán poslanec, vážte slová!